b'\n_START_ARTICLE_\nBaseerkl\xc3\xa6ringen\n_START_PARAGRAPH_\nBaseerkl\xc3\xa6ringen var en erkl\xc3\xa6ring fra Norge i 1949 for \xc3\xa5 berolige Sovjetunionen._NEWLINE_Erkl\xc3\xa6ringen gikk ut p\xc3\xa5 at s\xc3\xa5 lenge Norge ikke ble angrepet eller at det fremkom trusler om angrep, s\xc3\xa5 ville det ikke bli gitt tillatelse for opprettelse av fremmede milit\xc3\xa6rbaser p\xc3\xa5 norsk jord. Grunnet den kalde krigen var Sovjet redde for amerikanske baser i Norge, og dette ble med erkl\xc3\xa6ringen fastsatt at det ikke skulle skje. Det var allikevel tillatt med NATO-\xc3\xb8velser i Norge, men ikke \xc3\xb8st for Hammerfest, og ikke ved den sovjetiske grensen.'